

**REPUBLIKA HRVATSKA
KARLOVAČKA ŽUPANIJA
OPĆINA SABORSKO
NAČELNIK**

KLASA: 602-01/25-01/1
URBROJ: 2133-15-02-25-1
Saborsko, 8.rujna 2025.godine

Na temelju članka 47. Statuta Općine Saborsko („Glasnik Karlovačke županije'' br. 17/13, 4/18, 12/18, 11/21 i 57/23) i Odluke Općinskog vijeća o financiranju učeničkih domova od 1.rujna 2025. , Općinski načelnik dana 8.rujna 2025. godine objavljuje

**JAVNI POZIV**

**za podnošenje prijava za sufinanciranje troškova smještaja učenika u učeničke domove za šk. god. 2025./2026.**

Predmet ovog Javnog poziva je sufinanciranje troškova smještaja u učeničkim domovima za učenike s prebivalištem na području Općine Saborsko za šk.god.2025./2026.

**IZNOS SUFINANCIRANJA**

Općina Saborsko sudjeluje u podmirenju troškova smještaja učenika srednjih škola u učeničke domove u iznosu od 83,62€ mjesečno.

**PRAVO NA SUFINANCIRANJE**

Pravo na sufinanciranje troškova smještaja u učeničke domove imaju svi redoviti učenici s prebivalištem na području Općine Saborsko.

**DOKUMENTACIJA ZA PRIJAVU NA JAVNI POZIV**

Zahtjev za ostvarivanje prava na sufinanciranje troškova učeničkih domova podnosi se Jedinstvenom upravnom odjelu Općine Saborsko.

Uz zahtjev se prilaže slijedeća dokumentacija:

-preslika osobne iskaznice podnositelja zahtjeva,

– potvrda o upisu u srednju školu,
– preslika ugovora o smještaju u učenički dom,
– uvjerenje o prebivalištu/preslika osobne iskaznice učenika,
– izjava da učenik ne ostvaruje drugu subvenciju

*-izjava o davanju suglasnosti za obradu osobnih podataka*

**POSTUPAK PRIJAVE I ROKOVI**

Zahtjev za ostvarivanje prava na sufinanciranje troškova učeničkih domova s potrebnim prilozima dostavlja se osobno u pisarnicu Jedinstvenog upravnog odjela, preporučeno poštom ili na e-mail: opcinasaborsko@saborsko.tcloud.hr

Rok za podnošenje zahtjeva je 16.rujna 2025. Zahtjevi podneseni nakon roka neće se razmatrati.

**ODLUKA O OSTVARIVANJU PRAVA**

Nakon provedenog Javnog poziva Načelnik će donijeti Odluku o sufinanciranju troškova smještaja i prehrane u učeničkim domovima za školsku godinu 2025./2026. učenicima koji ispunjavaju sve uvjete i kandidati će biti izvješteni u roku od 8 dana od dana donošenja Odluke.

Odluka o ostvarivanju prava na sufinanciranje dostavit će se učeničkom domu u koji je učenik smješten.

Sredstva za sufinanciranje isplaćivat će se učeničkom domu u kojem je smješten učenik, jednom mjesečno po ispostavljenom računu.

**NAPOMENA**

Ukoliko učenik prekine školovanje ili smještaj u učeničkom domu, roditelji učenika dužni su o tome obavijestiti Jedinstveni upravni odjel Općine Saborsko u roku 8 dana od nastale promjene.

Učenici koji ponavljaju godinu nemaju pravo prijave na javni poziv.

**NAČELNIK**

**OPĆINE SABORSKO**

Marko Bićanić